लॉन्ग वे अप
हम तेरह देशों से होते हुए 13,000 हज़ार मील का सफ़र करेंगे।
उसुवायह से, अर्जेंटीना और चिली से अंदर-बाहर करते हुए, अटाकामा रेगिस्तान तक,
लेक टिटिकाका पार करने से पहले ला पाज़ की तरफ़ जाएँगे,
एंडीज़ के साथ चलते हुए कोलंबिया तक, पनामा जाएँगे,
सेंट्रल अमेरिका और मेक्सिको होते हुए, सौ दिन के बाद लॉस एंजेलेस पहुँचेंगे।
रस मैलकिन निर्माता-निर्देशक
हम इन लोगों को वीडियो कैमरे देंगे,
और उनके हेल्मेटों के ऊपर भी माइक्रोफोन के साथ कैमरे लगे होंगे
ताकि वे सफ़र के दौरान ख़ुद को फ़िल्मा सकें।
यह एक सड़क है? हे भगवान!
डेविड एलेक्सैनियन निर्माता-निर्देशक
तीसरी मोटरसाइकिल उनके साथ चलेगी,
और उसके ऊपर होगा क्लॉडियो, हमारा कैमरामैन।
उसके अलावा, रस और मैं दो इलेक्ट्रिक ट्रकों में चलेंगे,
कैमरामैन जिमी, एंथनी और टेलर के साथ,
जो लॉजिस्टिक्स में भी मदद करेंगे।
हम गाड़ियों से इन लोगों को फ़िल्माएँगे,
उनसे बॉर्डरों पर मिलेंगे,
लेकिन उसके अलावा, मोटरसाइकिलें अलग चलेंगी।
कोपाकबाना बोलीविया
कोपाकबाना।
हम कल रात यहाँ आए, और यहाँ आने के समय मेरी तबियत ख़राब थी।
मेरी ग्रंथियाँ सूज गई थीं, और मैं सोच रहा था, "अरे नहीं।
मुझे ज़रूर कोई संक्रमण वगैरह हो गया है।"
आज सुबह मैं बेहतर महसूस कर रहा हूँ।
लॉस एंजेलेस में 8,542 मील बाकी हैं
हम आख़िरी बार बोलीविया छोड़ रहे हैं। शुक्रिया, बोलीविया।
बोलीविया, चिली और अर्जेंटीना से बहुत अलग रहा है।
उनकी संस्कृति बहुत आधुनिक और बहुत अलग है।
हाँ, हाँ।
मैं चौंक गया कि हम कितनी ऊँचाई पर आ गए हैं। वाक़ई बढ़िया है।
हाँ। शानदार।
अगर नक़्शे पर देखो जहाँ से हमने शुरुआत की थी,
हम काफ़ी दूर आ गए हैं।
हमने अर्जेंटीना पार कर लिया है, और हमने चिली और बोलीविया पार कर लिया है।
और अब हम पेरू जा रहे हैं।
और पेरू में है माचू पिचू,
और मैं अपने बचपन से माचू पिचू जाना चाहता था।
ठीक है। यह हम आ गए। हम पेरू में हैं।
हम पूनो की तरफ़ जा रहे हैं।
लेक टिटिकाका।
स्कूल में, मतलब, जब हम बच्चे थे, हम इस पर कितना हँसते थे।
हाँ।
लेकिन सच यह है कि हम अब भी बहुत अलग नहीं हैं।
नहीं, वाक़ई नहीं हैं।
कुछ लोग कभी बड़े नहीं होते हैं।
चुक्वीतो पेरू
हम दोनों माचू पिचू के लिए काफ़ी उत्साहित हैं।
लेकिन उससे पहले, हमें एक-दो जगह और जाना है,
जिसमें लेक टिटिकाका के पास यह दिलचस्प जगह शामिल है।
तो यहाँ क्या है, मैक्सिम?
तो, यहाँ क्या है? तो, यह एक इन्का जगह है।
मैक्सिम स्थानीय निर्माता
-इसे इन्का ऊयो कहते हैं।
-इन्का ऊयो। -ऊयो... ज़ाहिर है, इन्का का मतलब इन्का है।
ऊयो नर जननांग को संदर्भित करता है।
-ठीक है। -हाँ, यह कहने का अच्छा तरीका है। ऊयो।
-ठीक है। -बढ़िया। ठीक है।
और तो, इसे टेम्पल ऑफ़ फर्टिलिटी कहते हैं।
और आधुनिक पेरुवियन इसे इसी नज़र से देखते हैं।
क्योंकि यहाँ पत्थरों का काम इतना बढ़िया है, यह एक महत्वपूर्ण ढाँचा है।
इसलिए, या तो वह कोई मंदिर होगा, या किसी प्रमुख का घर,
जैसे कोई महत्वपूर्ण प्रशासनिक नेता।
या वह कोई ऐसी जगह हो सकती है
जहाँ इन्का किसी अतिथि को ठहराते हों।
यहाँ इन्का साम्राज्य की शुरुआत हुई थी।
ख़ैर, माना जाता है कि यहाँ लेक टिटिकाका से हुई थी।
ओह, अच्छा।
यह पत्थरों का काम, आप देख सकते हैं यह एक महत्वपूर्ण ढाँचा है।
ज़ाहिर है, यह ज़्यादातर नष्ट हो चुका है, लेकिन आप इसकी नींव देख सकते हैं।
अब प्रजनन समस्याएँ होने पर लोग यहाँ आते हैं।
क्या उन्हें सफलता मिलती है?
हाँ, वे ऐसा कहते हैं। जुड़वाँ बच्चों वाली कई माएँ कहती हैं
कि वह इसलिए हुआ क्योंकि वे यहाँ आकर इन छोटी खुमीयों पर बैठी थीं।
तुम अपने अंदर और उर्वरता लाना चाहते हो?
उसे अंदर खींच लो, इवन।
मैं ऐसा कहना नहीं चाहता था। बस मुँह से निकल गया।
अगर उन दोनों की फ़ोटो लें,
मेरे ख़्याल से इस जगह की उर्वरता जानने के लिए यही काफ़ी है।
बस वहाँ वे दो लोग।
दोस्त, नहीं। हमें वह सब नहीं चाहिए। मैं जानता हूँ तुम मुझे पसंद करते हो। नहीं।
हमें वह नहीं चाहिए। नहीं।
नहीं, नहीं।
नहीं, हमें वह नहीं चाहिए।
-अरे, नहीं। अरे, नहीं। -अब वह उत्साहित हो रहा है।
तुमने देखा मैं इस समय कितना उर्वर हूँ?
तुमने देखा कैसे वह कुत्ता मुझे छोड़ नहीं पा रहा था? कमाल है।
यह काम करता है। बिल्कुल काम करता है।
गज़ब। यह बेहतरीन नज़ारा है।
शानदार जगह है।
हम आज कूस्को जा रहे हैं, जो 243 मील दूर है।
आज हम यह कोंडोर पशुविहार देखने जा रहे हैं।
जहाँ वे उनको ठीक करते हैं और उन्हें वापस जंगल में छोड़ देते हैं।
तो यह कोचोवासी का पशुविहार है।
एक एंडीयन कोंडोर, जो हम वहाँ देख सकते हैं...
पीटर कोचोवासी पशुविहार
-...अभी वह हमारा मुख्य केंद्र-बिंदु है। -हे भगवान।
यह कोंडोर दुनिया का सबसे बड़ा उड़ने वाला पक्षी है
और पेरू में इसे स्वास्थ्य और अमरता का एक बड़ा प्रतीक माना जाता है।
अब, क्या यह पक्षी तुम्हारे पास घायल लाए गए थे?
-हाँ। -अच्छा?
कुछ यहाँ यावर फ़िएस्टा के कारण लाए गए थे।
यावर फ़िएस्टा एक त्यौहार है जहाँ...
वे एक कोंडोर के पैर एक बैल की पीठ पर बाँध देते हैं।
और यह कोंडोर... उनके पँख थोड़े टूट जाते हैं,
उनके पैरों पर घाव होते हैं, और कभी-कभी...
उनकी गर्दन टूट जाती है।
-जिसके कारण वे मर जाते हैं। -क्या यह इसलिए है क्योंकि...
-...पारंपरिक... -यह ग़ैरकानूनी परंपरा।
बैल स्पेनिश लोगों का प्रतीक है।
और कोंडोर इन्का लोगों का प्रतीक है।
यही इस लड़ाई का मतलब है, प्राचीन समय की।
तो, जब बैल जीतता है,
इसका मतलब वह साल ख़राब बीतेगा।
और अगर लड़ाई में कोंडोर जीतता है,
तो साल अच्छा बीतेगा।
तब लोग फसल में पैसा लगाते हैं।
यह सब ग़लत है, पता है?
क्योंकि यह कोंडोर है जिसे सब भुगतना पड़ता है।
-हाँ। -बिल्कुल।
मुझे कभी बड़े जानवरों को पिंजरे में या सलाख़ों के पीछे
देखना अच्छा नहीं लगता है।
लेकिन इस परिस्थिति में, मुझे वाक़ई लगता है
वे उन्हें ठीक करके वापस छोड़ने की कोशिश कर रहे थे।
हे भगवान, ज़रा इस वाले आकार तो देखो।
यह कोंडोर की उड़ान थी।
वह कमाल का था।
वह दो जीव एंडीयन हंस हैं।
वे एक साथी चुनते हैं...
और उस साथी के साथ पूरा जीवन बिताते हैं।
उनका बंधन इतना मज़बूत होता है...
कि जब उनमें से कोई एक मर जाता है,
तो दुःख के कारण दूसरा भी मर सकता है।
या उससे भी बदतर...
वे आत्महत्या कर सकते हैं।
-वाक़ई? -नहीं।
-यह सच है। -वाक़ई?
वे ऊँचाई से कूद जाते हैं, वहाँ ऊपर से...
और बिना अपने पँख फड़फड़ाए, बस ज़मीन की तरफ़ छलांग लगा देते हैं।
-हे भगवान। -हे भगवान।
क्योंकि जीवन साथी के बिना ज़िन्दगी जीने लायक नहीं रहती है।
इसलिए यहाँ कहा जाता है...
कि वे प्यार और ईमानदारी का प्रतीक हैं।
मेरे ख़्याल से मुझे दुःख होगा लेकिन...
-होगा, है ना? -क्या? ऑली के लिए?
-हाँ। -ज़िन्दगी जीने लायक नहीं रहेगी।
ख़ैर, बिल्कुल। तो बस कूद जाना पसंद करोगे।
ख़ैर, मुझे पता नहीं अगर मैं किसी पहाड़ से कूदूँगा।
मैं ऐसा करने का कोई और तरीका ढूँढूँगा।
मैं बहुत उत्साहित हूँ क्योंकि आज,
हम ट्रेन से माचू पिचू जा रहे हैं।
ओलांतेताम्बो पेरू
मुझे वह घंटी बहुत पसंद है। बढ़िया है। पुराने दिनों की याद दिलाती है।
ध्यान से।
ट्रेन से माचू पिचू। इससे बेहतर कुछ नहीं हो सकता है।
लेकिन हाँ, यह ख़ास माचू पिचू के लिए है।
एक पूरी ट्रेन बस एक पर्यटन स्थल के लिए।
कुछ घंटों के लिए ट्रेन में बैठना अच्छा रहेगा।
माचू पिचू जा रहे हैं। हे भगवान।
यक़ीन नहीं हो रहा है।
मेरे पास स्कूल वगैरह में कहीं दीवार पर इसका पोस्टर होता था।
क्लास में बैठकर इसके बारे में सपने देखता था।
मैं हमेशा से इसे देखना चाहता था।
मैं वाक़ई इसके लिए बहुत उत्साहित हूँ।
माचू पिचू करीब 8,000 फ़ीट की ऊँचाई पर है।
और चूँकि सड़क सिर्फ़ कुछ दूरी तक जाती है,
वहाँ पहुँचने के लिए यह ट्रेन की पटरी बनाई गई है,
जो हमें करीब दो घंटों में पहुँचा देगी।
यक़ीन नहीं हो रहा हमने ट्रेन पकड़ ली।
आमतौर पर हम अपनी किसी निर्धारित तिथि से एक-दो दिन पीछे चल रहे होते हैं।
लेकिन इस बार हम बस...
यहाँ पहुँच गए, कपड़े बदल लिए। और बस ट्रेन पर चढ़ गए।
यहाँ तक का सफ़र अच्छा था।
रात के दस बजे हैं।
आगुआस कालिएंटस पेरू
और सुबह हम चार बजे उठेंगे।
साढ़े चार पर, ताकि हम माचू पिचू पहुँचने के लिए पाँच बजे तक निकल जाएँ।
और...
यक़ीन करना मुश्किल हो रहा है, क्योंकि मैं हमेशा से इसे देखना चाहता था।
मैं हमेशा यहाँ आना चाहता था।
मैं बस कल उस ख़ास जगह पर जाना चाहता हूँ।
और मुझे यक़ीन नहीं हो रहा कि हम यहाँ हैं। वाक़ई यक़ीन नहीं हो रहा कि मैं आ गया।
सब लोग, शुभ रात्रि।
माचू पिचू
माचू पिचू। आज माचू पिचू का दिन है।
और मैंने सुना है इस जगह को देखने का सबसे अच्छा समय सूर्योदय है।
तो हम कोई ख़तरा नहीं उठाने वाले हैं।
सुबह के 5:20 बजे
-यह बढ़िया है ना? देखो ज़रा। -यह लाज़वाब है, है ना?
बस अचानक ही हम एक बिल्कुल अलग प्राकृतिक दृश्य में आ गए हैं।
यहाँ काफ़ी जंगल है, है ना?
मुझे अच्छा नहीं लग रहा है। यह बस खाई के बहुत पास है।
मैं खिड़की के पास क्यों बैठा हूँ?
सुबह जल्दी उठना फ़ायदेमंद रहा। हम कतार में सबसे आगे हैं।
-इस तरफ़? हाँ। शुक्रिया। -ऊपर।
-माफ़ कीजिए, माचू पिचू कहाँ है? -बताओ...
हे भगवान, क्या हम करीब हैं?
हमने मुख्य चढ़ाई शुरू कर दी है। और लगभग 8,000 फ़ीट की ऊँचाई पर,
...छोटी तक पहुँचना कोई बग़ीचे की सैर नहीं है।
मुझे पता नहीं और कितना चलना है।
-हे भगवान। -मुझे पता नहीं कहाँ...
मेरे पैर पहले से ही दुखने लगे हैं।
तुम ऊपर जाओ। मैं नीचे जाता हूँ। क्योंकि मैं शायद...
-नहीं, नहीं। मैं तुम्हारे साथ चलता हूँ। -नहीं, कोई बात नहीं।
-मुझे फ़र्क नहीं पड़ता। -मैं नहीं चाहता तुम्हारा यह मौक़ा छूट जाए।
-तुम आगे चलो। -नहीं, थोड़ा आराम चाहिए।
ठीक है।
-चलो बढ़ो। -शुक्रिया।
इवन आगे भाग रहा है। मैं यह नहीं कर सकता था।
मतलब, मेरे पैर अब इसके लायक बिल्कुल नहीं हैं।
यह हम चले। ऊपर, और ऊपर। उम्मीद है यहाँ ऊपर से हम देख पाएँगे।
वह सन गेट तक जा रहा है। जो करीब 45 मिनट की चढ़ाई है।
और हम इस तरफ़ आगे बढ़ेंगे।
मैं बोल भी नहीं पा रहा।
अफ़सोस की बात है कि आप सब नहीं देख सकते हैं क्योंकि दिन में सिर्फ़ 2,500 लोगों को
यहाँ आने की अनुमति है, तो यहाँ आ पाना आपकी अच्छी क़िस्मत है।
कहते हैं, इसे तेरहवीं सदी में बनाया गया था।
यह 1911 में दोबारा खोजे जाने तक छिपा हुआ था।
और मैं इसे देखने की बहुत लंबे समय से राह देख रहा हूँ।
कभी ना ख़त्म होने वाला। ख़ैर, यह कमज़ोर दिल वालों के लिए नहीं हैं,
और नीचे के मुक़ाबले यहाँ कम भीड़ होगी।
-हैलो। -हैलो।
एक, दो, तीन।
-ठीक है। -शुक्रिया, दोस्त।
शुक्रिया।
हे भगवान। यह वैसा अनुभव नहीं था
जिसकी मैं यहाँ उम्मीद कर रहा था। ख़ैर।
फ़ोटो के लिए।
सन गेट पर ऊपर, मुझे पता नहीं चला
कि लोग दूसरी तरफ़ से चार दिन की चढ़ाई करके आते हैं।
और इसलिए जब हम वहाँ पहुँचे, वहाँ करीब 50-60...
और मेरे लिए वह एक फ़ोटो सेशन बन गया।
-यह बढ़िया था। सफ़र का मज़ा लो। -चियर्स, दोस्त। शुक्रिया।
हम कहाँ बैठें?
या हमें इस रास्ते पर थोड़ी दूर चले जाना चाहिए?
मेरे ख़्याल से हम... हाँ।
ख़ैर, मैं शायद बाकी सबका अनुभव ख़राब कर दूँ। यही समस्या है।
-अरे। तुम कैसे हो? मिलकर अच्छा लगा। -तुम कैसे हो? मिलकर अच्छा लगा।
-हाँ, हाँ। यह ठीक है। हाँ। -हाँ? शुक्रिया।
यह बादल जल्दी नहीं छंटने वाले हैं।
मैं एक और मशहूर जगह देख कर आता हूँ।
-हैलो। -हैलो, शुभ प्रभात।
क्या यहीं स्वयं अपनी जान की सुरक्षा की ज़िम्मेदारी लेनी होती है?
ठीक है।
यह इतना ख़तरनाक है, कि सुरक्षा के लिए आपको जाते समय और आते समय
हस्ताक्षर करने पड़ते हैं।
यक़ीन नहीं हो रहा यह कितनी सीधी चढ़ाई है। हे भगवान।
ठीक है। धक्का मत देना, दोस्तों।
-ओह, यह पुल। -वह पुल।
गज़ब।
और वहाँ नीचे जाने के लिए सीढ़ियाँ भी हैं। पत्थर में बनी हुई हैं।
भगवान, यह शानदार है।
उन्होंने अब इसे बंद कर दिया है क्योंकि लोग यहाँ आकर
नीचे लटक जाते थे और सेल्फ़ी लेते थे
और तमाम तरह की बेवक़ूफ़ाना हरकतें करते थे।
हमारी क़िस्मत अच्छी होगी। बादल हट रहे हैं, है ना?
ऐसा ही लगता है, है ना? एक-दो घंटे में,
-तब हमारी क़िस्मत खुल जाएगी। -हाँ, हाँ।
और यह रहा।
मुझे कैमरे को मोड़ना होगा।
यह इतना शानदार है। मैं इसे देखकर बहुत ख़ुश हूँ।
यक़ीन नहीं होता हम यहाँ पहले खड़े हुए थे, और वह बस यहीं था।
हम उसे देख ही नहीं पा रहे थे।
बहुत से इन्का स्थल स्पेनिश आक्रमणकारियों ने नष्ट कर दिए,
लेकिन वे माचू पिचू को कभी ढूँढ नहीं पाए। शुक्र है।
आख़िरकार यहाँ पहुँच गए। और वह रहा माचू पिचू।
आख़िरकार बादल छंट गए। यह कितना ख़ूबसूरत है।
यहाँ ऊपर आकर इसे देखने का उत्साह। और फिर...
और मेरे ख़्याल से यह अच्छा था कि हमें इंतज़ार करना पड़ा।
तो हम आसपास देख पाए, और हम इसके बारे में बात कर रहे थे,
और हम कल्पना कर रहे थे कि यह कैसा होगा।
हमने इसकी तस्वीरें देखी हैं, और अचानक यह धीरे-धीरे दिखने लगा।
होश उड़ गए। दिल को छू गया।
यह लाज़वाब है।
लाज़वाब।
ज़्यादातर पुरातत्ववेत्ताओं का मानना है कि यह इन्का सम्राट, पाचाकूटी,
की संपत्ति के तौर पर बनाया गया था,
जबकि दूसरों को लगता है कि यह एक धार्मिक स्थल था।
कमाल का है, है ना?
ओलांतेताम्बो पेरू
नया दिन, नई सुबह।
ठीक है।
ओलांतेताम्बो, अलविदा, बस अभी।
काफ़ी समय से हमने बारिश नहीं देखी है। यह हमारा बारिश में पहला सफ़र हो सकता है।
बारिश में पत्थर से बना रास्ता। बहुत बेकार।
अब हम उसुवायह से लॉस एंजेलेस के अपने सफ़र में 39 दिन बिता चुके हैं।
और हमारे पास आयाकूचो पहुँचने के लिए बस तीन दिन हैं, जहाँ हमने वर्षा-वन में
गहरे जाने और एक कबीले के समुदाय से मिलने का प्रबंध किया है।
आयाकूचो - माचू पिचू
माचू पिचू छोड़ने का अफ़सोस हो रहा है।
कहना पड़ेगा, वह एक कमाल का अनुभव था।
हाँ, आज मैं बस अपनी मोटरसाइकिल पर बैठना चाहता था
और उन ख़ूबसूरत चीज़ों को याद करना चाहता था जो कल मैंने माचू पिचू में देखी थीं।
मैं ख़ुद को भाग्यशाली मानता हूँ कि वह सब जगह देखकर
मैं अपने सपने सच कर पा रहा हूँ।
रुको। वह पीछे वाला मोड़ था, दोस्तों।
मैं सोच रहा हूँ...
उम्मीद है यह बहुत लंबी कच्ची सड़क नहीं होगी।
कंकड़।
मेरे ख़्याल से यह कच्ची सड़क करीब आठ मील लंबी है।
यह सड़क काफ़ी व्यस्त है।
यह एम6 है। यह पेरू का एम6 है।
जिसमें एम का मतलब है मिट्टी।
ओह, यह...
-तुम्हारे ऊपर कीचड़ गिरा? -यक़ीन नहीं होता।
तुम देख सकते हो?
हे भगवान। तुम्हारा वाइसर गंदा हो गया है।
मुझे इस तरफ़ से पूरा गंदा कर दिया है।
यहाँ फिसल सकते हैं।
यहाँ बहुत फिसलन है।
अरे नहीं। गिर गया।
क्या तुम ठीक हो, इवन?
यह छोटा रास्ता बहुत बढ़िया है।
हे भगवान।
ठीक है, तैयार? अगर तुम बैग को नीचे से उठाओ। एक...
बस वहाँ बैग वगैरह के नीचे।
एक, दो, तीन।
बढ़िया काम, दोस्तों।
ठीक है।
शुक्रिया, दोस्त।
दो।
-तुम ठीक हो? -"कॉमेडी ऑफ़ एरर्स।"
मैं ठीक हूँ, हाँ। शुक्रिया, दोस्तों।
इसे देखो। जैसे कोई नख़लिस्तान हो।
हम मशहूर रूट 35 पर आबनकाय से आयाकूचो तक जा रहे हैं।
यह लंबे घुमावदार रास्तों वाला एक सुनसान पहाड़ी इलाका है,
इसलिए यहाँ बाइक चलाना शानदार होगा।
लॉस एंजेलेस
हम लॉस एंजेलेस तक पहुँच गए। कैक्टस।
-हाँ, लॉस एंजेलेस। -लॉस एंजेलेस।
तो बस यही है, दोस्तों। यह बढ़िया था।
हाँ।
सब कुछ के लिए शुक्रिया। इन यादों के लिए शुक्रिया।
बहुत मज़ा आया। साथ में एक और सफ़र करना अच्छा था।
हम वापस 13,500 फ़ीट की ऊँचाई पर आ गए हैं।
और...
यह शानदार लग रहा है।
ख़ैर, हम जा रहे हैं... ऐसा लगता है जैसे हम बस ऊपर ही जा रहे हैं,
-है ना? -हाँ।
पूरी सुबह। और इसलिए, हमने बहुत बैटरी खर्च...
हम 41 प्रतिशत पर हैं और 46 मील बाकी हैं
और हमारी मंज़िल अभी 68 मील दूर है।
इसलिए, उम्मीद है हम जल्द नीचे जाएँगे।
जब हम नीचे जाएँगे तो बाइकें चार्ज हो पाएँगी।
यह हाइब्रिड कार जैसी ही बात है। यहाँ मोटर हैं
जो वापस बैटरी को चार्ज करती हैं।
मतलब अब हम ज़्यादा तेज़ और ज़्यादा दूर तक जा सकते हैं।
यह बढ़िया रीजनरेटर है, दोस्त। बढ़िया।
यह हो रहा है। रिचार्ज, रिचार्ज।
रास्ते में, हमने एक साइकिलिस्ट को ऊपर चढ़ते देखा,
और वह तेज़ी से पहाड़ पर चढ़ रहा था।
और हमने सोचा, "भगवान, क्या बात है।"
और जब हम और पास आए, हमने देखा कि उसका एक ही पैर था।
तुमसे मिलकर अच्छा लगा।
क्या बात है।
पहाड़ पर चढ़ने में तुम्हें कितना समय लगा?
-तीन घंटे। -गज़ब, दोस्त। कमाल की बात है।
साठ किलोमीटर।
सौ किलोमीटर।
यूबर पिचिहुआ पैरा-साइकिलिस्ट
मुड़कर वापस चले जाओ।
120 किलोमीटर।
क्या बात है।
वह एक पेरुवियन पैरालिम्पियन है, और वह ओलंपिक्स में जा रहा है।
-तुम्हारा क्षेत्र क्या है? -सड़क।
सड़क पर साइकिलिंग।
हाँ।
-उसकी बढ़िया ट्रेनिंग है। -ट्रेनिंग के लिए कमाल के पहाड़ हैं।
उसके साथ ट्रैफ़िक दुर्घटना हुई थी और उसका दायाँ पैर कूल्हे से कट गया।
मेरे साथ 2012 में ट्रैफ़िक दुर्घटना हुई थी।
और मैं स्वास्थ्यलाभ के बारे में थोड़ा-बहुत जानता हूँ
और उस स्थिति के बारे में जहाँ आप इतने निराश हो जाते हैं
क्योंकि आपके साथ उसकी तरह ऐसी ज़िन्दगी बदलने वाली दुर्घटना हुई होती है।
और वहाँ से आप कहाँ जाएँगे? कैसे आगे बढ़ेंगे?
और उसके बाद आप क्या करेंगे?
और मेरे ख़्याल से आघात होने के समय
सबसे बड़ी चीज़ होती है
कि आप किसी तरह की सामान्यता की तरफ़ वापस जाएँ।
यह स्वीकार करना कि हाँ, मुझे यह तकलीफ़ें हैं,
लेकिन मैं इन्हें अपनी पहचान नहीं बनने दूँगा।
मैं कोशिश करूँगा और आगे बढूँगा।
और उसने वही किया है। और देखो उसे, वह ओलंपिक्स में जा रहा है।
एकदम लाज़वाब है।
जाने के पचास हज़ार और वापस आने के पचास हज़ार। वह उसका नियम था।
लेकिन वह बहुत मुश्किल चढ़ाई है। हे भगवान।
वह मोटरसाइकिल पर ही बहुत मुश्किल चढ़ाई है।
एक पैर की तो बात ही अलग है।
लेकिन क्या आदमी है। यहाँ ऊपर किसी ऐसे इंसान से मिल पाने का मौक़ा शानदार था।
दुनिया की चोटी पर।
आंदाहुआएलास पेरू
अब हम आंदाहुआएलास में आ रहे हैं
और अभी भी हमें आयाकूचो तक पहुँचने में 150 मील जाना है।
शुक्रिया।
-ठीक है? हाँ। -हाँ।
काम कर रहा है?
हाँ। शुक्रिया।
-चलो चलते हैं। -हमारे पास सौ मील की बैटरी है लेकिन...
-रोबोट। -वह रोबोट बना हुआ है।
ठीक है।
ठीक है, नहीं। वह ठीक है?
ठीक है, चलो चलें। चलते हैं।
मुझे लगता है अब हमें चलना चाहिए।
पिछले कुछ दिनों का सफ़र लाज़वाब रहा है।
हम ऊपर-नीचे चलते रहे हैं...
4,000 मीटर तक ऊपर, फिर 2,500 मीटर तक नीचे, वापस 4,000 मीटर पर,
वापस 2,500 पर, इन बेहतरीन सड़कों पर।
यह रास्ता और यह प्राकृतिक दृश्य और यह नज़ारे।
नीचे घाटी में देखना,
नीचे उतरना, नीचे घाटी में, और शहरों में।
यह एकदम कमाल का रहा है।
कल हम बाइकें छोड़कर अमेज़ॉन के वर्षा-वन में जाएँगे
और एक एनजीओ और कबीले समुदाय के बीच की साझेदारी देखेंगे,
जो वन-कटाई को कम करने की कोशिश कर रहे हैं।
आयाकूचो पेरू
हम कूल अर्थ की प्रणाली को देखेंगे।
यह सोचने का नया तरीका है। यह सोचने का एक अलग तरीका है।
यह सक्षम करना है। यह लोगों को नौकरी देना है।
यह जंगलों को काटने की बजाय, लोगों को लंबे समय तक आय देना है।
तो, देखते हैं क्या होता है।
हमें हेलीकॉप्टर लेना पड़ा, क्योंकि वहाँ बाइक से नहीं जा सकते हैं।
यह हम चले। ऊपर, और ऊपर।
यह ख़ूबसूरत है! घाटी में नदी बह रही है।
बहुत सुंदर।
हम 90 मील दूर कुटीविरेनि जा रहे हैं,
जो अमेज़ॉन वर्षा-वन में आशानिंका लोगों का समुदाय है,
हम उनके बारह गाँवों में से एक को देखेंगे।
यह वाक़ई शानदार है।
बहुत ख़ूबसूरत, यह जंगल।
जितने कीड़े और जानवर और...
जो कुछ भी यहाँ है,
सब जीवन से भरा हुआ है।
यहाँ। देखो।
उस पहाड़ के ऊपर एक हिस्सा है...
थोड़े पेड़ कट चुके हैं।
दुनिया को तबाह कर रहे हैं।
हम साँस नहीं ले पाएँगे।
हाँ।
यह बहुत मुश्किल है, है ना?
क्योंकि आप वहाँ अपने घर में बैठे हुए हैं...
और आपको यहाँ सिर्फ़ लकड़ी नज़र आती है।
कोई कहता है, "मैं तुम्हें पैसे दूँगा..."
और फिर कोई और कहता है...
"अरे, नहीं। तुम्हें जंगल को बचाना है।"
और आप सोचेंगे, "हाँ, लेकिन मुझे अपने परिवार को खिलाना है।"
यह तुरंत मिल जाता है, लेकिन...
मतलब, आप क्या कर सकते हैं?
हाँ, यही दुविधा है, है ना?
क्या यही जगह है?
बहुत सारे लोग हैं।
वाह, यह रंग!
इस गाँव को टिंकारेनी कहते हैं, यहाँ की आबादी लगभग दो सौ है।
हम अपने कार्बन घटाव से इस समुदाय की मदद करेंगे।
-हैलो। कैसे हैं? -हैलो। शुभ प्रभात।
तो, आप कहते हैं...
यह आशानिंका में "हैलो" है।
इसाबेल कूल अर्थ
डैनिएल कुटीविरेनि का मुखिया
हम आपका स्वागत करते हैं।
वे हमसे मिलने यहाँ बहुत दूर से आए हैं।
वे दूसरे गाँवों के मुखियाओं का अभिवादन कर रहे थे
जो भी यहाँ आपका स्वागत करने के लिए आए हैं।
वे आपके चेहरों पर रंग लगाएँगे। यह औरतों और आदमियों के लिए अलग होता है।
ठीक है।
हैलो।
बहुत बढ़िया।
तुम एक छोटे तेंदुए वगैरह जैसे लग रहे हो।
-तुम्हारे ऊपर चिड़िया जैसे पँख बने हैं। -मैं देख नहीं सकता।
-शुक्रिया कैसे बोलते हैं इनकी... -शुक्रिया।
हमारा स्वागत करने के लिए अभी बहुत अच्छी रस्म हुई है,
और यह कूल अर्थ की सबसे पहली योजनाओं में से एक है।
यह करीब दस सालों से चल रहा है।
कुटीविरेनि का पूरा समुदाय
वर्षा-वन के 30,000 हेक्टेयर में फैला हुआ है।
जब आप जंगल में काम कर रहे हों और पानी ना मिले,
तब आप कुछ लियाना ढूँढें।
और फिर आप उसे पी सकते हैं।
और यह औषधीय भी है।
उसे देखो ज़रा। यह आ रहा है।
-देखो। -यह रहा।
यह स्वादिष्ट और ताज़ा है।
समुदायों के लिए, जंगल एक बाज़ार की तरह है।
जब उन्हें खाना चाहिए,
जब उन्हें घर बनाने हों, वे जंगल में आते हैं।
और वे उसे आय कमाने के लिए भी इस्तेमाल करते हैं।
तो, ऐसे ही हम यहाँ आए और थोड़ी आय पैदा की।
तो उन्हें ग़ैरक़ानूनी ढंग से जंगल काटने या कोकेन से आय पैदा करने का
दबाव महसूस नहीं होता है।
हम वन-कटाई रोकने और उसे कम करने में उनकी मदद करते हैं।
आप करीब दस सालों से कूल अर्थ से जुड़े हुए हैं...
जेमी कुटीविरेनि
...और आपके समुदाय के लिए इसके क्या मायने हैं?
हम में से कुछ हैं जो जंगल से प्यार करते हैं और उसकी रक्षा करते हैं।
यहीं से हमें खाना मिलता है...
और हमारी ज़रूरत का सारा सामान भी।
जंगल हमारे लिए बहुत ज़रूरी है।
उन्हें आर्थिक सहारा मिलता है।
उससे, बच्चे स्कूल जा पाते हैं,
और शायद वे ज़्यादा स्वास्थ्य सेवाएँ खरीद पाते हैं।
तो उनके लिए यह एक बेहतरीन चीज़ है।
वह आपको अपना घर दिखाना चाहता है। आप चलेंगे?
-हाँ। -हाँ।
ठीक है।
बुनाई। हैलो।
वह उसकी पत्नी है, ऐल्बर्टीना।
हैलो।
उसका घर बहुत बड़ा है।
देखो, उसके पास टीवी है। स्टीरियो है।
-ख़ूबसूरत है, है ना? -हाँ।
मुझे नहीं लगता मैं पहले कभी ऐसी जगह आया हूँ। जहाँ आप देखें...
लोग वाक़ई जंगल में ऐसे रहते हों।
आशा की जाती है कि दीर्घकालिक कृषि को बढ़ावा देने से,
पारंपरिक तौर से ख़ानाबदोश आशानिंका लोग यहाँ लंबे समय तक रहेंगे,
और अपनी ज़मीन को और वन-कटाई से बचाएँगे।
जेमी, तुम अब यहाँ से जाने की योजना नहीं बना रहे हो, है ना?
इतनी जगह बदलने के बाद, मैं एक जगह रहना चाहता हूँ।
मैं अपनी आने वाली पीढ़ियों के बारे में सोच रहा हूँ,
मेरे पोता-पोती।
उनके लिए यहाँ कुछ छोड़ना है।
सब लोग, शुभ प्रभात।
मेरी सुबह इसके साथ हुई है, जंगल के बीचोंबीच।
यह एक ख़ूबसूरत गाँव है।
मैं वहाँ बहुत गहरी नींद में सोया।
यहाँ कुटीविरेनि के गाँव में।
यह ताज़गी भरा है।
वे बहुत सख़्त नहीं थे। वे ऐसा नहीं कह रहे थे,
"कोई किसी पेड़ को नहीं काट सकता है।" वे समुदायों को वाक़ई समझते हैं,
और वे समुदायों के साथ काम करने और उनकी मदद करने
की कोशिश कर रहे हैं कि जंगल पर प्रभाव कैसे कम करें
और जंगल में जो मिला रहा है उसके आभारी रहें।
चार्ली और मैं, हम इस सफ़र को इलेक्ट्रिक बाइकों पर
इसलिए नहीं कर रहे हैं क्योंकि हम पर्यावरणविद हैं।
मेरे ख़्याल से हम इसलिए करना चाहते थे क्योंकि यही भविष्य है।
क्योंकि हम इलेक्ट्रिक बाइकों को लेकर उत्साहित हैं।
लेकिन इसे करते समय, मेरी आँखें खुल गई हैं
कि दुनिया में क्या हो रहा है।
मुझे यक़ीन नहीं हो रहा हमने माचू पिचू और कूल अर्थ देख लिया है।
पहली यूनिसेफ योजना।
यह सब चीज़ें सफ़र में इतनी दूर दिख रही थीं,
और हमने उन्हें कर भी लिया है।
मैं एंडीज़ से वाक़ई ऊब गया हूँ।
हमें बस आख़िरी पहाड़ पार करना है। यही इसका अंत हो सकता है, है ना?
मैं बहुत ज़्यादा उत्साहित नहीं होना चाहता हूँ।
यह एक ख़ूबसूरत नज़ा... वाह। यह बढ़िया है।
हमने एंडीज़ पार कर लिया है और अब हम 4,000 मीटर नीचे जाएँगे
पेरू के तटवर्ती शहर ईका में।
उसके बाद, हम 2,000 साल पुरानी विशाल कलाकृतियाँ देखने जाएँगे,
नाज़का लाइन्स, जिनके बारे में मैंने पहले सुना है।
आयाकूचो - ईका नाज़का लाइन्स
आज हम पृथ्वी की सतह पर बनी अद्भुत
नक़्क़ाशी देखने जा रहे हैं।
उन्हें ऊपर से देखा जाना चाहिए,
लेकिन यह मानव की उड़ान से बहुत पहले बनी थीं, इसलिए...
यह किसके लिए बनाई गई थीं? क्या यह एलियंस के लिए थीं?
हमें पता नहीं। आज देखते हैं।
हाँ, हम नाज़का घाटी के ऊपर उड़ान भरेंगे...
सीज़र सह-पायलट
...कम से कम ऊँचाई पर, ठीक है?
जब हम किसी कलाकृति पर पहुँचेंगे, हम बाएँ मुड़ेंगे
और दाएँ मुड़ेंगे, ठीक है?
तो सब लोग उसे देख पाएँगे। ठीक है?
मोड़ तीस से पचास डिग्री तक होंगे, ठीक है?
तो इसमें मज़ा आएगा। है ना?
मैं इस विमान में घुसने से पहले एक बैग रखना सुनिश्चित करूँगा।
-यह बैग के लिए अच्छा विकल्प है, है ना? -हाँ।
बढ़िया पारदर्शी, ताकि आप साफ़ देख पाएँ कि आपने नाश्ते में क्या खाया था।
कुर्सी की पेटी बाँध लें।
-आराम से रहो। तनाव मत लो। -तनाव मत लो, दोस्त।
इसके स्रोत से जुड़े एलियन षड्यंत्र अनुमानों के बावजूद,
यह ज़्यादा मुमकिन है कि नाज़का लोगों ने यह कलाकृतियाँ
अपने भगवानों से बारिश माँगने के लिए बनाई थीं।
हम मर गए।
अब हम पहली कलाकृति देखने वाले हैं। ठीक है?
वह रहा। वहाँ, देखो। सीधे तुम्हारे सामने है।
वहाँ पहाड़ के किनारे। पहाड़ पर।
यह शानदार है।
यहाँ एक हज़ार से ज़्यादा कलाकृतियाँ हैं।
कुछ चार सौ मीटर से ज़्यादा बड़ी हैं।
अब मुझे अच्छा नहीं लग रहा है।
अब मुझे उबकाई आ रही है।
कैसा रहेगा अगर अब हम किसी और चीज़ के दोनों तरफ़ से चक्कर लगाएँ?
-मतलब वाक़ई... -बढ़िया।
मैं बस नीचे जाना चाहता हूँ।
-शुक्रिया। -शुक्रिया। बहुत-बहुत शुक्रिया।
उम्मीद है आपको मज़ा आया।
हमें बहुत मज़ा आया। शुक्रिया।
मोड़ कैसे थे?
-बहुत बढ़िया। शुक्रिया। -बढ़िया और शांत।
मेरे लिए नहीं।
हम वापस सड़क पर चल रहे हैं।
अब गर्मी होने लगी है, है ना? अब काफ़ी शुष्कता और गर्मी हो रही है।
आसान सवारी।
अब मैं एक नए देश में जाने के लिए उत्साहित हूँ,
इक्वाडोर।
तब बहुत मज़ा आएगा।
जाने के लिए तैयार?
रिवियन ने एक महत्वपूर्ण खोज की है।
उन्होंने अपनी कारों से बस दो घंटों में हमारी बाइकें
चार्ज करने का तरीका निकाल लिया है।
यहाँ, यह चालू हो गया। हाँ।
हाँ।
मेरे ख़्याल से यह बहुत अच्छा है कि हमारे लिए
नई चार्जिंग तकनीक बनाई गई है,
और यह भविष्य में दूसरे लोगों द्वारा इस्तेमाल की जा सकती है।
एक घंटे और चौबीस मिनट में पूरा।
दो घंटे। हो गया।
मुझे लगता है आख़िरकार मुझे पेरू का ट्रैफ़िक समझ में आने लगा है।
ओह, हाँ।
हे भगवान, ध्यान से। आराम से।
आराम से, आराम से।
अरे, गज़ब।
वे उसे विज्ञापन के बाद वाले हिस्से के लिए इस्तेमाल कर सकते हैं।
-मतलब, कोई अनिश्चितता या टीज़र। -हाँ। अनिश्चितता।
"ध्यान से, ध्यान से।"
-ऐसे कितने शो होते हैं? -विज्ञापन के बाद सीधे देखते हैं
वह कह रहा होगा, "ध्यान से। ध्यान से।"
और फिर, आप जानते हैं।
यह हम आ गए। इक्वाडोर बॉर्डर की तरफ़ बढ़ रहे हैं।
हम यूनिसेफ में अपने दोस्तों से मिलने जा रहे हैं
जिन्होंने वेनेज़ुएला से भाग रहे शरणार्थियों की मदद के लिए शिविर बनाया है।
सैकड़ों वेनेज़ुएलन लोग वहाँ चल रहे आर्थिक
और मानवतावादी संकट से बचने की कोशिश में देश छोड़कर भाग रहे हैं।
लोग अपने परिवारों तक पहुँचने और
पेरू और चिली में काम खोजने की कोशिश में कोलंबिया और इक्वाडोर
होते हुए सैकड़ों मील सफ़र करके आए हैं।
तुंबेस पेरू
यहाँ टेंट वगैरह सब हैं।
तुंबेस में यह शिविर, बच्चों के साथ वाली करीब सौ माओं और साथ ही
पचास अनाथ बच्चों को संभाल रहा है।
क्या यह बच्चों के लायक जगह है?
यह दो अभिनेता हैं।
हैलो।
बच्चे बेहद सहनशील होते हैं।
लेकिन उन्हें सुरक्षा और मदद भी चाहिए होती है।
तुम कल्पना कर सकते हो वेनेज़ुएला से निकलने और कोलंबिया और इक्वाडोर पार करने की
और बस से या पैदल चलकर यहाँ पहुँचने की।
पता है, यह उन बच्चों के लिए बहुत कठोर रहा है।
मतलब, उनके पास बच्चे बने रहने का समय ही नहीं है।
मारिया सोलह साल की है, और उसका भाई अब्राहम सिर्फ़ चौदह का है,
और वे यहाँ बॉर्डर पर अपनी देखभाल ख़ुद कर रहे हैं।
वे यहाँ 47 दिनों से हैं।
वेनेज़ुएला का हाल कैसा था जब तुम्हें उसे छोड़ना पड़ा?
हालात काफ़ी ख़राब थे।
इसीलिए हमने तय किया कि देश छोड़ देंगे।
तो तुम्हें अपना घर और अपना स्कूल और अपने दोस्त छोड़ने पड़े।
सब कुछ।
जो मुझे सबसे ख़राब लग रहा है वह है अपने परिवार को छोड़ना।
अलग रहना मुश्किल है...
इतने समय से उनके साथ रहने के बाद।
मुझे अफ़सोस है।
हाँ, यह बहुत मुश्किल है। बहुत मुश्किल।
-हालात बहुत विस्फ़ोटक हैं। -हाँ।
बिबिआना यूनिसेफ
लोगों की नौकरियाँ चली गईं। उनके पैसों का कोई मूल्य नहीं है।
वे बाहर निकलने के लिए अपना सब कुछ बेच देते हैं।
इसलिए, उन्होंने अपनी माँ और बड़े भाई को पीछे छोड़ दिया।
क्या उन्हें पता है उनकी माँ और बड़ा भाई
वेनेज़ुएला में क्या कर रहे हैं?
क्या तुम्हें पता है तुम्हारी माँ और बड़ा भाई कैसे हैं...
वेनेज़ुएला में?
-तुम्हारी ख़ूबसूरत माँ, है ना? -बच्चे।
रो मत।
मेरा प्यारा बच्चा।
-मुझे अफ़सोस है। -हाँ।
तुम बच्चे हिम्मतवाले हो, पता है?
तुम इससे उबर जाओगे। बिल्कुल।
हाँ।
जो आप देख रहे हैं वह वाक़ई ख़ौफ़नाक है।
वे वेनेज़ुएला वापस नहीं जा सकते।
उन्हें बस से पेरू पार करके चिली पहुँचने में सिर्फ़ तीन दिन लगते हैं,
जहाँ वे अंदर जा सकते हैं, और उन्हें पता है वहाँ उनका परिवार है,
और वहाँ उनका कोई भविष्य है, लेकिन वे यहाँ फँसे हुए हैं।
कुछ तो 47 दिनों से।
पेरू / इक्वाडोर बॉर्डर क्रॉसिंग
-बहुत-बहुत शुक्रिया। -ठीक है।
ठीक है।
हमारे लिए बॉर्डर पार करके
इक्वाडोर में जाना ज़्यादा आसान है।
इक्वाडोर।
और यह अगला हिस्सा शायद इस सफ़र का सबसे मुश्किल हिस्सा है।
मूल रूप से, आप दक्षिण अमेरिका के नीचे से
पैन-अमेरिका हाईवे होते हुए उत्तरी अमेरिका की चोटी तक जा सकते हैं।
लेकिन बीच में सौ मील का फ़ासला है जिसे डारिएन गैप कहते हैं,
जो अभेद्य जंगल है, कोई सड़कें नहीं हैं।
आतंकवादियों से भरा हुआ है। आप वहाँ जाना नहीं चाहेंगे।
डारिएन गैप
तो या तो हमें नाव लेनी पड़ेगी या विमान से जाना पड़ेगा।
वाक़ई, यह इतनी भारी हैं कि इन्हें सिर्फ़ नाव से ले जा सकते हैं।
हमें बस जितनी जल्दी हो सके उस बंदरगाह तक पहुँचना है।
नहीं, यहाँ कोई फ़ोन का सिग्नल नहीं है। मेरे ख़्याल से हमें साथ रहना चाहिए।
हम वैसे भी तुम्हारे पीछे-पीछे शहर से बाहर निकलेंगे, दोस्त। यह पागलपन है।
बायीं तरफ़ चमकीली बंदूक लिए उस आदमी को देखा है?
उपशीर्षक अनुवादक: मीनू